கேள்வி: அமெரிக்கத் தொழிலாளர் நாள் பற்றி விளக்கவும்.
பதில்: :''இந்தக் கட்டுரை ஐக்கிய அமெரிக்காவின் விடுமுறை நாளைக் குறித்தது. உலகின் பிற பகுதிகளில் கடைபிடிக்கப்படும் தொழிலாளர் நாட்களைக் குறித்துக் காண தொழிலாளர் நாள்.'' தொழிலாளர் நாள் (''Labor Day'') ஐக்கிய அமெரிக்கா கூட்டரசு விடுமுறை நாளாக ஒவ்வொரு ஆண்டும் செப்டம்பர் மாதத்தின் முதல் திங்கட்கிழமை அன்று கொண்டாடப் படுகிறது. 2012ஆம் ஆண்டில் செப்டம்பர் 3 அன்று இது கொண்டாடப்படுகிறது. இந்நாளில் பொருளியல், சமூகத் துறைகளில் உழைப்பாளிகளின் பங்களிப்பு நினைவுகூரப்படுகிறது. மேலும் இது பல அமெரிக்கர்களால் வேனில் காலத்தின் கடைசி நாளாகக் கருதப்படுகிறது. இந்த நாளில் பல பேரணிகளும் விருந்துக் கூட்டங்களும் தடகளப் போட்டிகளும் நடத்தப்படுகின்றன. அமெரிக்கத் தேசிய காற்பந்து லீகின் (NFL) போட்டிகள் இந்த நாளில் துவங்கும். பல மாநிலங்களில் பள்ளிகள் தொழிலாளர் நாளிற்கு அடுத்த நாள் துவங்குகின்றன.